b'\n_START_ARTICLE_\nSistemul celor trei epoci\n_START_SECTION_\nOrigine\n_START_PARAGRAPH_\nIntroducerea acestui sistem este atribuit\xc4\x83 cercet\xc4\x83torului danez Christian J\xc3\xbcrgensen Thomsen \xc3\xaen anii 1820 care \xc3\xaencerca s\xc4\x83 clasifice colec\xc8\x9bia de materiale arheologice a Muzeului Na\xc8\x9bional al Danemarcei. Thomsen nu a fost primul care \xc3\xaencerca s\xc4\x83 clasifice societ\xc4\x83\xc8\x9bile preistorice dupa tipul de tehnologie folosit\xc4\x83; cercet\xc4\x83torul francez Nicholas Mahudel a propus un sistem similar la \xc3\xaenceputul secolului XVIII._NEWLINE_Thomsen a argumentat sistemul s\xc4\x83u ca o evolu\xc8\x9bie social\xc4\x83 logic\xc4\x83, astfel presupunea ca nimeni nu ar utiliza unelte de piatr\xc4\x83 daca ar exista deja tehnologia bronzului \xc8\x99i ulterior a fierului. Sistemul creat de el a stat la baza primelor dat\xc4\x83ri de piese arheologice si situri.\n_START_SECTION_\n\xc3\x8emp\xc4\x83r\xc8\x9bire\n_START_PARAGRAPH_\n\xc3\x8en 1865 Epoca Pietrei \xc3\xaen Eurasia a fost \xc3\xaemp\xc4\x83r\xc8\x9bit\xc4\x83 \xc3\xaen paleolitic \xc8\x99i neolitic dup\xc4\x83 publicarea de c\xc4\x83tre John Lubbock a lucr\xc4\x83rii sale Prehistoric Times. Alte subdiviziuni au fost ad\xc4\x83ugate spre a \xc3\xaemp\xc4\x83r\xc8\x9bi fiecare epoc\xc4\x83 \xc3\xaen trei perioade: timpuriu, mijlociu \xc8\x99i t\xc3\xa2rziu. Mai exist\xc4\x83 de asemenea mezolitic sau epipaleolitic \xc3\xaentre epoca paleolitic\xc4\x83 \xc8\x99i cea neolitic\xc4\x83 \xc3\xaen anumite regiuni, perioade intrate \xc3\xaen literatura de specialitate \xc3\xaencepand cu 1930._NEWLINE_\xc3\x8en unele regiuni descoperirile arheologice au f\xc4\x83cut necesar\xc4\x83 introducerea unor al\xc8\x9bi termeni ca epoca cuprului sau calcolitic \xc3\xaentre neolitic \xc8\x99i epoca bronzului. Termenul megalitic nu se refer\xc4\x83 la o epoc\xc4\x83 a preistoriei ci define\xc8\x99te folosirea unor blocuri de piatr\xc4\x83 de mari dimensiuni \xc3\xaen anumite construc\xc8\x9bii.\n_START_SECTION_\nDatare\n_START_PARAGRAPH_\nEvolu\xc8\x9bia cercet\xc4\x83rii \xc8\x99tiin\xc8\x9bifice \xc3\xaen seriere, tipologie, stratigrafie permit o mai exact\xc4\x83 datare a pieselor \xc8\x99i complexelor arheologice. Prin folosirea sistemului celor trei epoci nu se poate realiza dec\xc3\xa2t o datare \xc3\xaen cronologie relativ\xc4\x83. Mari eforturi s-au f\xc4\x83cut \xc3\xaen a raporta acest sistem european la cronologia din Orientul Apropiat s-au din Egiptul Antic mai ales pana la apari\xc8\x9bia metodelor moderne de cronologie absolut\xc4\x83 cum ar fi datarea radiocarbon.\n_START_SECTION_\nDificult\xc4\x83\xc8\x9bi\n_START_PARAGRAPH_\nAcest sistem a fost dificil de aplicat \xc3\xaen afara Europei. Unele societ\xc4\x83\xc8\x9bi nu au evolut la fel cu cele europene s\xc4\x83rind diverse etape. De exemplu \xc3\xaen Africa \xc3\xaen unele regiuni neoliticul este urmat de epoca fierului; \xc3\xaen zona amazonian\xc4\x83 socit\xc4\x83\xc8\x9bile de aici au r\xc4\x83mas la stadiul de neolitic._NEWLINE_De asemenea unele tehnologii au r\xc4\x83mas la fel chiar \xc8\x99i \xc3\xaen evolu\xc8\x9bia socit\xc4\x83\xc8\x9bilor din Europa. De exemplu unele unelte de piatr\xc4\x83 s-au realizat chiar \xc8\x99i \xc3\xaen epoca fierului. De asemena unele obiecte de metal apar \xc3\xaenca din neolitic.\n_START_SECTION_\nAlte terminologii\n_START_PARAGRAPH_\nPractica folosirii numelui unui material pentru a caracteriza o perioad\xc4\x83 din istoria omenirii se aplic\xc4\x83 constant. De pild\xc4\x83 se folosesc termeni ca epoca siliconului (silicon age) spre a defini utilizarea masiv\xc4\x83 a calculatoarelor sau epoca petrolului (oil age) pentru a face referire la \xc3\xaenceputul secolului XX. S-a mai folosit termenul de epoca de jad (Jade Age) ca urmare a unor descoperiri f\xc4\x83cute \xc3\xaen provincia Liangzhu din China \xc8\x99i se refer\xc4\x83 la o etap\xc4\x83 premerg\xc4\x83toare epocii bronzului din aceast\xc4\x83 regiune.\n_START_SECTION_\nEpoc\xc4\x83\n_START_PARAGRAPH_\nPerioad\xc4\x83UnelteEconomieA\xc8\x99ez\xc4\x83riSocietateReligieEpoca PietreiPaleoliticUnele unelte \xc8\x99i folosirea unor obiecte g\xc4\x83site \xc3\xaen natur\xc4\x83 \xe2\x80\x93 str\xc4\x83pung\xc4\x83toare, topora\xc8\x99e de m\xc3\xa2n\xc4\x83, ace realizate din lemn, os, corn, piatr\xc4\x83Cules \xc8\x99i v\xc3\xa2n\xc4\x83toareMigra\xc8\x9bii \xc8\x99i locuiri \xc3\xaen pe\xc8\x99teri, colibe, mici tabere mai ales pe malurile apelorGrupuri de v\xc3\xa2natori \xc8\x99i culeg\xc4\x83tori (25-100 persoane)Credin\xc8\x9ba \xc3\xaen via\xc8\x9ba de dup\xc4\x83 moarte \xc3\xaencepe \xc3\xaen Paleoliticul Mijlociu. Apar primele \xc3\xaenmorm\xc3\xa2nt\xc4\x83ri. \xc8\x98amanism \xc3\xaen paleolitic \xc8\x99i mezolitic. Primele temple \xc8\x99i sanctuare apar \xc3\xaen neolitic. O dat\xc4\x83 cu epoca bronzului apare cultul soarelui \xc3\xaen direct\xc4\x83 leg\xc4\x83tur\xc4\x83 cu apari\xc8\x9bia metalurgiei.Mezolitic (sau Epipaleolitic)Unele unelte \xc8\x99i folosirea unor obiecte g\xc4\x83site \xc3\xaen natur\xc4\x83 \xe2\x80\x93 se inventeaz\xc4\x83 arcul \xc8\x99i s\xc4\x83geata, co\xc8\x99ul de pescuit, barca monoxil\xc4\x83, \xc3\xaencepe domesticirea animalelorTribulNeoliticUnelte \xc8\x99i folosirea unor obiecte g\xc4\x83site \xc3\xaen natur\xc4\x83 \xe2\x80\x93 vase de ceramic\xc4\x83, plugul, diverse arme, topoare cu gaur\xc4\x83 de \xc3\xaenm\xc3\xa2nu\xc8\x99are, domesticirea animalelorRevolu\xc8\x9bia neolitic\xc4\x83 - tranzi\xc8\x9bia la agricultur\xc4\x83. La care se adaug\xc4\x83 v\xc3\xa2n\xc4\x83toare, pescuit, cules.Locuire sedentar\xc4\x83 bazat\xc4\x83 pe agricultur\xc4\x83 \xc8\x99i cre\xc8\x99terea animalelorApari\xc8\x9bia etnos-uluiEpoca BronzuluiUnelte din cupru \xc8\x99i bronz, roata olaruluiAgricultur\xc4\x83, metalurgie, domesticirea calului, comer\xc8\x9bEpoca FieruluiUnelte \xc8\x99i arme din fierApari\xc8\x9bia ora\xc8\x99elorFormarea statelor'